《癸巳仲冬念四日予五旬有一贱诞忧制未释因避客新矶书舍漫成俚句姑以咏怀》
明代·饶与龄

履世躬逢三圣王，悬弧五度荷穹苍。抱怀纠郁长如结，毛发萧疏渐有霜。

闷过园林聊玩日，閒谈轩岐摄生方。蓼莪遗咏多惭负，敢向堂前强举觞。

作者简介：饶与龄（一五四三 — 一五九五），字道延，号宾印。大埔人。相长子。明神宗万历十七年（一五八九）进士。曾试政都察院，以父母归侍二年而父卒，免服谒选，补中书舍人，才两月而病卒。有《新矶题咏》、《松林漫谈》、《谩笔稿》、《宝印诗草》，父子合刻诗文为《椿桂集》。清康熙《潮州府志》卷九上、清乾隆修《潮州府志》卷二九有传。